નરેન્દ્ર મોદી અને અમદાવાદના સિનિયર પોલીસ અધિકારીઓના બંધ બારણે ચર્ચા થઈ, બેઠકના અંતે નરેન્દ્ર મોદીએ કોઈ પણ ભોગે ઘટનાના મુળ અને તેની પાછળ રહેલા આતંકીઓ સુધી પહોંચવા આદેશ આપ્યો હતો, આ ઓપરેશન માટે નૈતિક રીતે રાજય સરકાર પોલીસ સાથે છે અને જરૂરી તમામ મદદ આપવાની ખાતરી આપી હતી, પણ અમદાવાદ પોલીસ માટે આ બહુ કપરૂ કામ હતું, દિલ્હી અને મુંબઈ જેવી પ્રોફેશનલ પોલીસ તેમજ ભારતની વિવિધ એજન્સીઓ ઈન્ડીયન મુઝાહીદનની પાછળ હોવા છતાં તેઓ કાયમ તેમને થાપી પોતાનો મકસદ પુરો પાડતા હતા આ સ્થિતિમાં અમદાવાદના 20 બ્લાસ્ટ જેમાં 56 લોકો મૃત્યુ પામ્યા હતા અને 150 લોકોને ઈજા થઈ હતી, રાજય સરકારે આ ઘટનાની માહિતી આપનારને 50 લાખનું ઈનામ આપવાની જાહેરાંત કરી દીધી હતી.